2. ΝΟΜΟΘΕΤΙΚΟΝ ΔΙΑΤΑΓΜΑ της 11/21 Μαΐου 1926 Περί διαθέσεως χώρου εις Σταθμούς α΄ τάξεως προς εγκατάστασιν ταχυδρομικών και τηλεγραφικών γραφείων. Εκυρώθη υπό του Ν.Δ. 11/11Νοεμ. 1927 και τούτου υπό του Νόμ. 3500 της 23 Απρ./2 Μαΐου 1928 περί κυρώσεως κλπ. Άρθρ.1.-Αι Σιδηροδρομικαί Εταιρείαι, εφ’ όσον εν ταις μετ’ αυτών συμβάσεσι δεν αναγράφεται σχετική συμφωνία, υποχρεούνται ίνα εντός των κτιρίων των Σταθμών α΄ τάξεως διαθέτωσι χώρον κατάλληλον δι’ εγκατάστασιν ταχυδρομικών, τηλ. γραφείων προς εξυπηρέτησιν του κοινού και εξασφάλισιν της αλληλογραφίας κατά τε την άφιξιν και αναχώρησιν των αμαξοστοιχιών, ως επίσης και γήπεδον εμβαδού τουλάχιστον εκατόν τετραγωνικών μέτρων όπως κατασκευασθή επ’ αυτού παρά του Δημοσίου ίδιον ταχυδρομικόν και τηλ κατάστημα. Άρθρ.2.-Αι λιμενικαί Επιτροπαί οι δήμοι Αθηνών, Θεσσαλονίκης, Πειραιώς και Πατρών ως και αι εν Αθήναις ανεγνωρισμέναι Τράπεζαι, συμπεριλαμβανομένων των εν Αθήναις, Πειραιεί και Θεσσαλονίκη υποκαταστημάτων αυτών, υποχρεούνται ίνα κατόπιν προηγουμένης συνεννοήσεως μετά των αρμοδίων επιθεωρητών της υπηρεσίας Τ.Τ.Τ. διαθέτωσι κατάλληλον χώρον προς εγκατάστασιν εν αυτώ ταχυδρομικών και τηλ. γραφείων. Ο τρόπος της λειτουργίας των εν λόγω γραφείων ως και αι εν αυτοίς εκτελεσθησόμεναι υπηρεσίαι θέλουσιν ορισθή δια Δ/τος. 